โปรแหวน จบที่2 สวิงใหญ่สิงคโปร์ คว้าเงิน 5.1 ล้าน
สองโปรกอล์ฟสาวไทยทำผลงานดีสุดนับแต่เปิดฤดูกาลแอลพีจีเอทัวร์ปีนี้ โดย โปรแหวน พรอนงค์ เพชรล้ำ ได้รองแชมป์ ในขณะที่ โปรเม เอรียา จุฑานุกาล จบในอันดับ 4 ร่วม ของกอล์ฟ HSBC Womens Champions ที่เซ็นโตซากอล์ฟคลับ สิงคโปร์ เมื่อวันอาทิตย์ ส่วนผู้คว้าแชมป์ไปได้คือจางฮานา มืออันดับ 10 ของโลกจากเกาหลีใต้ ซึ่งทำสกอร์ทิ้งห่างพรอนงค์ 4 สโตรก,การแข่งขันกอล์ฟแอลพีจีเอทัวร์ รายการ HSBC Womens Champions ที่เซ็นโตซากอล์ฟคลับ ประเทศสิงคโปร์ ซึ่งจบลงเมื่อวันอาทิตย์ ปรากฏว่านักกอล์ฟสาวไทยซึ่งมีเพียงแค่ 2 คน ในรายการนี้ สร้างผลงานได้ดี โดย โปรแหวน พรอนงค์ เพชรล้ำ นักกอล์ฟอันดับ 34 ของโลก ซึ่งรั้งอันดับ 2 หลังจบรอบสาม ทำได้ 4 อันเดอร์ในรอบสุดท้ายนี้ จบด้วยสกอร์รวม 15 อันเดอร์ ได้อันดับ 2 โดยมีจางฮานา มืออันดับ 10 ของโลกจากเกาหลีใต้ ผู้นำรอบสาม ซึ่งโชว์ผลงานสุดยอด ทำสกอร์ 7 อันเดอร์ในวันเดียว จบด้วยสกอร์รวม 19 อันเดอร์ เป็นผู้คว้าแชมป์รายการที่ 2 ของเธอในปีนี้ และนักกอล์ฟสาวไทยอีกคนคือ โปรเมเอรียา จุฑานุกาล มืออันดับ 64 ของโลก จบในอันดับ 4 ร่วมด้วยสกอร์รวม 11 อันเดอร์,พรอนงค์ เพชรล้ำ ได้เงินรางวัลจากตำแหน่งรองแชมป์ 142,776 เหรียญสหรัฐฯ หรือราว 5.1 ล้านบาท ส่วนเอรียา จุฑานุกาลได้เงินรางวัลไป 56,047 เหรียญฯหรือราว 2 ล้านบาท,สำหรับผลงานของนักกอล์ฟที่น่าสนใจ เอมี ยาง จากเกาหลีใต้ อันดับ 3 สกอร์ 11 อันเดอร์ อันดับ 4 ร่วมกับเอรียา ได้แก่ แคนดี คุง จากไต้หวัน เชลลา แช-แชนายอน และลีมีริม จากเกาหลีใต้ อันดับ 9 ร่วม บรูค เฮนเดอร์สัน กับสเตซี ลูอิสจากสหรัฐฯ และซูซาน เพตเตอร์เซน จากนอร์เวย์ สกอร์ 9 อันเดอร์ ลิเดีย โค มือ 1 ของโลกจากนิวซีแลนด์ กับพอลลา ครีมเมอร์ จากสหรัฐฯ อันดับ 15 ร่วม สกอร์ 7 อันเดอร์ เล็กซี ธอมป์สัน จากสหรัฐฯ แชมป์ฮอนด้าแอลพีจีเอไทยแลนด์ เมื่อสัปดาห์ที่แล้ว จบในอันดับ 19 ร่วม สกอร์ 5 อันเดอร์ ปาร์คอินบี จากเกาหลีใต้ อันดับ 30 ร่วม สกอร์ 3 อันเดอร์ คิมไซยอง จากเกาหลีใต้ อันดับ 34 ร่วมสกอร์ 2 อันเดอร์ มิเชล วี จากสหรัฐฯ อันดับ 57 ร่วม สกอร์ 9 โอเวอร์ และเจิ้งหย่าหนี อดีตมือ 1 โลกจากไต้หวัน อันดับ 61 สกอร์ 12 โอเวอร์
สองโปรกอล์ฟสาวไทยทำผลงานดีสุดนับแต่เปิดฤดูกาลแอลพีจีเอทัวร์ปีนี้ โดย โปรแหวน พรอนงค์ เพชรล้ำ ได้รองแชมป์ ในขณะที่ โปรเม จบในอันดับ 4 ร่วม ของกอล์ฟ HSBC Womens Champions ที่เซ็นโตซากอล์ฟคลับ สิงคโปร์
โปรแหวน,พรอนงค์ เพชรล้ำ,ข่าวกีฬา,ข่าว,ไทยรัฐออนไลน์